Source: http://www.legex.ro/Hotararea-792-1998-16502.aspx
Timestamp: 2020-06-03 06:24:33+00:00
Document Index: 32067785

Matched Legal Cases: ['articolul 1', 'articolul 2', 'articolul 4', 'articolul 6', 'articolul 2', 'Articolul 6', 'articolul 9', 'articolul 10']

Hotărârea 792/1998 | Legislatie gratuita
Hotărârea 792 1998 modifica articolul 1 din actul Hotărârea 338 1998
Hotărârea 792 1998 modifica articolul 2 din actul Hotărârea 338 1998
Hotărârea 792 1998 modifica articolul 4 din actul Hotărârea 338 1998
Hotărârea 792 1998 modifica articolul 6 din actul Hotărârea 338 1998
HOTARARE Nr. 792 din 11 noiembrie 1998
ACT PUBLICAT IN: MONITORUL OFICIAL NR. 430 din 12 noiembrie 1998
Mandatul Fondului Proprietatii de Stat privind conditiile de negociere pentru privatizarea Societatii Nationale de Telecomunicatii "Romtelecom" - S.A., aprobat prin Hotararea Guvernului nr. 338/1998, publicata in Monitorul Oficial al Romaniei, Partea I, nr. 243 din 3 iulie 1998, cu modificarile ulterioare, se modifica si se completeaza dupa cum urmeaza:
(1) Procesul de privatizare a Societatii Nationale de Telecomunicatii <<Romtelecom>> - S.A. se desfasoara sub indrumarea unui comitet de coordonare, condus de primul-ministru, din care mai fac parte: ministru de stat, ministrul justitiei, ministru de stat, ministrul apararii nationale, ministrul finantelor, ministrul comunicatiilor, presedintele Consiliului de administratie al Fondului Proprietatii de Stat si presedintele Consiliului de administratie al Societatii Nationale de Telecomunicatii <<Romtelecom>> - S.A.
(2) Comitetul de coordonare prevazut la alin. (1) va examina si va hotari cu privire la toate problemele majore referitoare la privatizarea Societatii Nationale de Telecomunicatii <<Romtelecom>> - S.A.
(1) Se imputerniceste Fondul Proprietatii de Stat sa negocieze cadrul contractual al tranzactiei care se va incheia cu investitorul strategic, cu respectarea urmatoarelor obiective:
a) achizitionarea de catre investitorul strategic a unui pachet de actiuni reprezentand 35% din capitalul social al Societatii Nationale de Telecomunicatii <<Romtelecom>> - S.A., rezultat in urma majorarii acestuia potrivit prevederilor alin. (1^1) lit. b) si ale Ordonantei de urgenta a Guvernului nr. 88/1997 privind privatizarea societatilor comerciale, aprobata prin Legea nr. 44/1998;
b) dobandirea de catre investitorul strategic a drepturilor de vot in adunarile generale ordinare, conferite de un numar suplimentar de actiuni reprezentand 16% din capitalul social, si pastrarea de catre statul roman a drepturilor de vot in adunarile generale extraordinare, conferite de aceste actiuni, precum si a celor conferite de actiunea nominativa de control, potrivit Ordonantei de urgenta a Guvernului nr. 88/1997;
c) stabilirea unui nivel minim al aportului de tehnologie si know-how al investitorului strategic si a mecanismului de acordare a stimulentelor pentru depasirea acestor niveluri."
3. La articolul 2, dupa alineatul (1) se introduce alineatul (1^1) cu urmatorul cuprins:
"(1^1) In acest scop, Fondul Proprietatii de Stat este autorizat ca, pe baza aprobarii prealabile a comitetului de coordonare:
a) pentru pretul negociat sa transfere investitorului strategic dreptul de proprietate asupra unui numar de actiuni reprezentand 21,2121% din capitalul social al Societatii Nationale de Telecomunicatii <<Romtelecom>> - S.A. la data incheierii tranzactiei si, dupa caz, asupra numarului de actiuni necesar realizarii obiectivului prevazut la alin. (1) lit. a);
b) sa decida majorarea capitalului social al Societatii Nationale de Telecomunicatii <<Romtelecom>> - S.A. prin subscrierea de catre investitorul strategic a unui numar de actiuni care, impreuna cu cele dobandite potrivit lit. a), sa reprezinte 35% din pachetul de actiuni al societatii la data perfectarii tranzactiei;
c) sa negocieze conditiile in care investitorul strategic ar putea dobandi in viitor majoritatea drepturilor de vot in adunarile generale ale societatii;
d) sa negocieze conditiile acordarii de stimulente sub forma vanzarii catre investitorul strategic a unui procent suplimentar de 5% din actiunile pe care le detine in numele statului roman, pentru depasirea nivelurilor stabilite in temeiul alin. (1) lit. c);
e) sa incheie toate actele juridice care alcatuiesc cadrul contractual al tranzactiei cu investitorul strategic selectat sau cu o filiala a acestuia, ale carei obligatii contractuale sunt garantate de investitorul strategic."
Comitetul de coordonare poate aproba reguli specifice de desfasurare a procesului de privatizare, inclusiv etapele acestuia, succesiunea lor, graficul de timp necesar pentru continuarea si finalizarea privatizarii, precum si continutul-cadru al documentelor care urmeaza a fi emise participantilor, pe baza propunerilor Fondului Proprietatii de Stat si ale Ministerului Comunicatiilor."
5. Articolul 6 se completeaza cu alineatul (2) cu urmatorul cuprins:
"(2) Pentru desfasurarea negocierilor directe si pentru selectarea ofertei castigatoare nu este necesara intocmirea unei grile de punctaj."
6. Dupa articolul 9 se introduce articolul 10 cu urmatorul cuprins:
(1) Oferta castigatoare se determina exclusiv pe baza criteriilor de evaluare aprobate in prealabil de catre comitetul de coordonare si transmise ofertantilor.
(2) Comitetul de coordonare analizeaza si hotaraste incheierea tranzactiei si forma finala a documentelor negociate, respectiv contractul de vanzare de actiuni, acordul actionarilor, contractul de uzufruct, noul statut al Societatii Nationale de Telecomunicatii <<Romtelecom>> - S.A., Licenta pentru dezvoltarea si operarea retelei fixe de telecomunicatii in vederea furnizarii de servicii de telecomunicatii de baza si de alte servicii catre public si Licenta pentru instalarea, intretinerea si operarea in Romania a unei retele publice de telecomunicatii mobile DCS.
(3) Fondul Proprietatii de Stat si Ministerul Comunicatiilor vor lua masurile necesare pentru finalizarea procesului de privatizare pana la termenul stabilit de catre comitetul de coordonare."
COMENTARII la Hotărârea 792/1998
Momentan nu exista niciun comentariu la Hotărârea 792 din 1998
Alte acte pe aceeaşi temă cu Hotărârea 792/1998
Hotărârea 338 1998